Victor Barnuevo Bendico

**Victor Barnuevo Bendico** (født 22. januar 1960 i Roxas City) er en filippinsk geistlig og katolsk erkebiskop av Capiz.
## Liv og virke
### Bakgrunn
Victor Bendico studerte filosofi og katolsk teologi ved *Central Seminary* ved Santo Tomás-universitetet i Manila, hvor han publiserte verket *A philosophical exposition of [[Gabriel Marcel]]’s concept of man’s alienation in a broken world* i 1980 som lisensiatsarbeid.

### Prest
Den 14. april 1984 ble han presteviet av erkebiskop Antonio Floro Frondosa for dennes erkebispedømme, Capiz.

I de første fire årene etter ordinasjonen var Bendico spiritual ved *San Pius X*-seminaret i Roxas City og deretter sogneprest for *St. Theresa Parish* i Roxas City til 1995. Fra 1996 til 2000 studerte han ved Det pavelige atheneum Sant’ Anselmo i Roma, hvor han under rettlednig av fader Cassian Folsom O.S.B. skrev arbeidet *The relationship between confirmation and Pentecost in the Ordo Confirmationis of Paul VI (History and Theology)* som doktorgradsarbeid innen liturgiske studier.

Fra 2000 til 2006 var han rektor ved *Santa Maria Mater et Regina*-seminaret i Roxas City og sogneprest i sognet *St. Isidore* i Pontevedra. Deretter fortsatte han å virke som sogneprest, fra 2006 til 2011 som sogneprest i menigheten *St. Laurence* i Panitan. og fra 2011 ved katedralen til erkebispedømmet Capiz i Roxas City. Han var medlem av stiftskommisjonene for presteskap og liturgi samt av konsultorkollegiet og presterådet. Han var også medlem av det rådgivende styret til *Colegio de la Purisima Conception*.

### Biskop av Baguio
Pave Frans utnevnte ham til biskop av Baguio den 1. oktober 2016. Han mottok sin bispeordinasjon den 10. januar året etter i katedralen *Our Lady of the Atonement*av erkebiskopen av Nueva Segovia, Marlo Mendoza Peralta. Medkonsekratorer var hans forgjenger Carlito Joaquin Cenzon, og dessuten Jose F. Advincula, erkebiskop av Capiz. 

Fra 17. juli 2017 til 2. august 2018 fungerte han også som apostolisk administrator for det vakante bispedømmet San Fernando de La Union. 

I 2022 kritiserte Bendico planene om å gjeninnføre dødsstraff på Filippinene.

### Erkebiskop av Capiz
Den 3. mars 2023 utnevnte pave Frans ham til erkebiskop av Capiz. Innsettelsen i embedet fant sted 2. mai samme år.

I Den filippinske bispekonferanse leder erkebiskop Bendico Liturgikommisjonen. Han fungerer også som nestleder i *Commission for Prison Pastoral Care* og er medlem av *Commission for World Eucharistic Congresses*.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Carmine Rocco (1912–1982) *1961
* Kardinal Ricardo Jamin Vidal (1931–2017) *1971
* Erkebiskop Marlo Mendoza Peralta (1950- ) *2006
* Erkebiskop *Victor Barnuevo Bendico* (1960- ) *2017 

## Referanser